వంటగదిలో ఎక్కువగా గడిపేది మనమే..
వారానికి సగటున 13.2 గంటలు అక్కడే
- ఇండోనేషియన్లకు వంటంటే మిక్కిలి మక్కువ
- తక్కువగా ఇష్టపడేది దక్షిణ కొరయన్లు
- జీఎఫ్‌కే అధ్యనంలో వెల్లడి
ముంబయి: భారతీయులు వంట విషయంలో బాగా ఆసక్తిగా వ్యవహరిస్తారని ఒక అధ్యయనంలో తేలింది. ఇక్కడి వినియోగదారులు రుచికి పెద్దపీట వేస్తూ వంట వండేందుకు గాను.. వారానికి సగటున 13.2 గంటల సమయాన్ని వెచ్చిస్తారని జీఎఫ్‌కే సంస్థ తన తాజా అధ్యయనంలో తెలిపింది. ప్రపంచ వ్యాప్తంగా ఆహార పదార్థాలు, వంటగదిలో అత్యధిక సమయం గడిపే వినియోగదారుల విషయమై 22 దేశాలలో జీఎఫ్‌కే సంస్థ అధ్యయనం నిర్వహించగా అందులో మన భారతీయులదే అగ్రస్థానమని తేలింది. ఈ వంట అధ్యయనంలోని ఇతర ఆసక్తికర విషయాలు..
- ఇండేనేషియన్లు వంట వండే విషయంలో ఎక్కువ మక్కువ కనబరుస్తారు.
- ఈ విషయంలో వీరిదే అగ్రస్థానం.
- ఇండోనేషియన్లు రుచికరమైన వంటను వండడాన్ని ఎక్కువగా ప్రేమిస్తారు, ఎక్కువ మక్కువ చూపుతారని అధ్యయనం తేల్చింది. ఈ విషయంలో అయిదు ఆసియా పసిఫిక్‌ మార్కెట్లలోకి వీరిదే అగ్రస్థానం. అంతర్జాతీయంగా చూస్తే ఇండోనేషియన్లు నాలుగో స్థానంలో ఉన్నారు.
- ప్రపంచంలోని మొత్తం వయోజన జనాభాలో సగం మంది వినోదం కోసం వారానికి ఒక మారు వంట చేయడానికి ఇష్టపడతారు.
- ఆహర తయారీ వండే విషయంలో ఇటలీ, దక్షిణాప్రికన్లు ప్రపంచంలోనే ప్రథమ స్థానంలో నిలిచారు.
- మన ఆసియా ప్రాంతంలోని ఇండోనేషియన్లలో దాదాపు 40 శాతం మంది ఆహార పదార్థాలు, వంటకం విషయం మక్కువ చూపుతారు. ఆ తదుపరి స్థానంలో భారత(39%), చైనా(32%), అస్ట్రేలియా(24%) దేశాలకు చెందిన వినియోగదారులు ఉన్నారు.
- ఆహరం తయారీ వండే విషయంలో దక్షిణ కొరియన్లు అంత ఎక్కువ ఆసక్తి కనబరచరు.
- భారతీయుల తరువాత యుక్రేన్‌ దేశీయులు ఎక్కువ సమయం వంట గదిలో గడుపుతుంటారు.
- ఆసియా పసిఫిక్‌ ప్రాంతంలో ఉండే భారత సంతతి వారిలో ఆడవారి కంటే మొగవారే ఎక్కువ సమయం వంటగదిలో గడుపుతారు. రుచుకరమైన ఆహారం తయారు చేసుకొనేందుకు గాను వీరు సగటున దాదాపు ఆరు గంటలకు పైగానే సమయాన్ని వెచ్చిస్తారు.
- రుచికరమైన ఆహారం తయారీకి భారత సంతతి వారి తరువాత చైనీయులు, ఇండోనేషియన్లు (4.8 గంటలు) ఎక్కువ సమయం వంటగదిలో గడుపుతుంటారు.
- భారత్‌, ఇండోనేషియా, ఆస్ట్రేలియాలలోని మహిళలు సగటున వారానికి వరుసగా 14.2, 9, 7 గంటల సమయాన్ని వెచ్చిస్తుంటారు.
మీ స్నేహితులకు రికమెండ్ చెయ్యండి